
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 aprilie 2017

	Nr.
	4c-7/371


RAPORT DE ÎNLOCUIRE
asupra proiectului de Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri
În conformitate cu prevederile art.70 din Regulamentul Camerei Deputaţilor, republicat, proiectul de Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri a fost retrimis Comisiei pentru muncă şi protecţie socială, prin adresa nr.PLx 518/2016 din 14 martie 2017, în vederea reexaminării şi întocmirii unui nou raport.

Proiectul de lege are ca obiect de reglementare modificarea şi completarea Legii nr.52/2011, în vederea prelungirii perioadei în care se prestează munca zilieră de la 90 de zile la 180 de zile cumulate într-un an calendaristic, pentru zilierii care prestează activităţi în domeniul creşterii animalelor.
În urma reluării dezbaterilor în şedinţa din 28 martie 2017, membrii Comisiei au hotărât, cu unanimitate de voturi, să propună Plenului Camerei Deputaţilor adoptarea proiectului de lege cu amendamente.

Menţionăm că prezentul raport înlocuieşte raportul comisiei depus anterior cu nr. 4c-7/838 din data de 27 februarie 2017.
La dezbateri au participat, în conformitate cu prevederile art.55 din Regulamentul Camerei Deputaţilor, republicat:

- d-l Cristian Cosmin – Secretar de Stat, Ministerul Muncii şi Justiţiei Sociale;
- d-l Eduard Corjescu – director, Ministerul Muncii şi Justiţiei Sociale.
La lucrările comisiei şi-au înregistrat prezenţa 19 deputaţi, din totalul de 21 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 1 noiembrie 2016.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia a hotărât să propună plenului Camerei Deputaţilor adoptarea proiectului de lege cu amendamente, admise şi respinse, redate în anexele nr 1, respectiv 2, care fac parte integrantă din prezentul raport.



PREŞEDINTE,






SECRETAR,


Adrian Solomon 





Csép Éva-Andrea
Întocmit,

Consilier parlamentar Sorina Szabo
Anexa nr.1

Amendamente admise:
	Nr. crt.
	Text act normativ de bază
	Text adoptat de Senat
	Text propus de Comisie

(autor amendamentul)
	Motivare

amendamente

	1. 
	__
	Titlul legii

Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri


	Nemodificat
	

	2. 
	__
	Articol unic. – Legea nr.52/2011 privind exercitarea unor activităţi cu caracter ocazional desfăşurate de zilieri, republicată în Monitorul Oficial al României, Partea I, nr.947 din 22 decembrie 2015, se modifică şi se completează după cum urmează:


	Nemodificat
	

	3. 
	Art. 4 alin (4)

(4) Niciun zilier nu poate presta activităţi pentru acelaşi beneficiar pe o perioadă mai lungă de 90 de zile cumulate pe durata unui an calendaristic.
	1. La articolul 4, alineatul (4) se modifică şi va avea următorul cuprins:

„(4) Niciun zilier nu poate presta activităţi pentru acelaşi beneficiar pe o perioadă mai lungă de 90 de zile cumulate pe durata unui an calendaristic, cu excepţia zilierilor care prestează activităţi în domeniul creşterii animalelor, în cazul acestora perioada nu poate depăşi 180 de zile cumulate pe durata unui an calendaristic.”


	1. La articolul 4, alineatul (4) se modifică şi va avea următorul cuprins:

„(4) Niciun zilier nu poate presta activităţi pentru acelaşi beneficiar pe o perioadă mai lungă de 90 de zile cumulate pe durata unui an calendaristic, cu excepţia zilierilor care prestează activităţi în domeniul creşterii animalelor în sistem extensiv prin păşunatul sezonier al ovinelor, bovinelor,  cabalinelor, precum şi  activităţi sezoniere în cadrul grădinilor botanice aflate în subordinea universităţilor acreditate; în cazul acestora, perioada nu poate depăşi 180 de zile cumulate pe durata unui an calendaristic.”

Autori: deputaţi Csép Éva-Andrea şi Dumitru Oprea


	Întrucât este necesară prelungirea perioadei de 90 de zile în care se poate presta activităţi de către zilieri şi în activităţi sezoniere din cadrul grădinilor botanice aflate în subordinea universităţilor.


	4. 
	Art.5 alin. (2), lit. e)
e) să plătească zilierului remuneraţia cuvenită, prin orice mijloc de plată admis de lege, la sfârşitul fiecărei zile; plata remuneraţiei se poate realiza cel mai târziu la sfârşitul săptămânii sau al perioadei de desfăşurare a activităţii, numai cu acordul exprimat în scris de către zilier şi beneficiar; modalitatea de plată electronică şi aspectele care privesc plata remuneraţiei se stabilesc prin normele metodologice de aplicare a prezentei legi.

	
	2. La articolul 5 alineatul (2), litera e) se modifică şi va avea următorul cuprins:

“e) să plătească zilierului remuneraţia cuvenită, prin orice mijloc de plată admis de lege, la sfârşitul fiecărei zile; plata remuneraţiei se poate realiza cel mai târziu la sfârşitul săptămânii sau al perioadei de desfăşurare a activităţii, respectiv lunar, în situaţia în care perioada de desfăşurare a activităţii depăşeşte 30 de zile, numai cu acordul exprimat în scris de către zilier şi beneficiar; modalitatea de plată electronică şi aspectele care privesc plata remuneraţiei se stabilesc prin normele metodologice de aplicare a prezentei legi.”

Autor: deputat Cristian Seidler

	

	5. 
	__
	2. La articolul 8, după alineatul (1) se introduce un nou alineat, alin (11), cu următorul cuprins:

„(11) Pentru zilierii care prestează activităţi în domeniul creşterii animalelor, Registrul de evidenţă a zilierilor prevăzut la alin.(1) se întocmeşte săptămânal.”


	2. La articolul 8, după alineatul (1) se introduce un nou alineat, alin (11), cu următorul cuprins:

„(11) Pentru zilierii care prestează activităţi în domeniul creşterii animalelor în sistem extensiv prin păşunatul sezonier al ovinelor, bovinelor şi cabalinelor, Registrul de evidenţă a zilierilor prevăzut la alin.(1) se întocmeşte săptămânal.”
Autori: deputaţi CSÉP Éva-Andrea şi Dumitru Oprea

	Corelare cu modificările propuse anterior.


Anexa nr.2

Amendamente respinse:
În cursul dezbaterilor, Comisia a respins următorul amendament:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	Art. 4 alin.(5)
(5) Beneficiarul nu poate utiliza zilieri pentru desfăşurarea unor activităţi în beneficiul unui terţ.

	Domnul deputat Cristian Seidler propune abrogarea alineatului (4) al articolului 5.
	Argumente pentru susţinere:

În realitate desfăşurarea unor activităţi în beneficiul unui terţ se întâmplă deja, dacă luăm numai exemplul firmelor care utilizează munca zilierilor în activităţi de catering. Raportat la amendamentele care au fost cuprinse în raport, cu referire la domeniul creşterii animalelor în sistem extensiv prin păşunatul sezonier, este greu de crezut că activitatea desfăşurată de zilieri va avea ca beneficiar un singur proprietar de animale.
Argumente pentru respingere:

Textul este necesar pentru a evita subcontractarea muncii zilierilor. Propunerea contravine principiilor de bază ale legii.

